62021CO0133_INF
Uznesenie Súdneho dvora (siedma komora) zo 7. apríla 2022 –Elliniko Dimosio (Upratovací personál vzdelávacích zariadení)
(vec C‑133/21) (
1
)
„Návrh na začatie prejudiciálneho konania – Sociálna politika – Smernica 1999/70/ES – Rámcová dohoda o práci na dobu určitú, ktorú uzavreli ETUC, UNICE a CEEP – Doložka 4 – Zásada zákazu diskriminácie – Opätovne uzatvárané pracovné zmluvy na dobu určitú vo verejnom sektore – Vnútroštátna právna úprava zavádzajúca rozdielne zaobchádzanie v oblasti odmeňovania medzi pracovníkmi zamestnanými na základe zmlúv o dielo na dobu určitú a pracovníkmi zamestnanými na základe pracovných zmlúv na dobu neurčitú – Neopodstatnenie – Pojem ‚objektívne dôvody‘“
1.
Sociálna politika – Rámcová dohoda o práci na dobu určitú, ktorú uzavreli ETUC, UNICE a CEEP – Smernica 1999/70 – Pojem „pracovník na dobu určitú“ – Pracovníci zamestnaní na základe zmlúv o dielo na dobu určitú na upratovanie vzdelávacích zariadení – Zahrnutie
(smernica Rady 1999/70, príloha, doložka 2 body 1 a 2, doložka 3 bod 1 a doložka 4 bod 1)
(pozri body 39 – 44)
2.
Sociálna politika – Rámcová dohoda o práci na dobu určitú, ktorú uzavreli ETUC, UNICE a CEEP – Smernica 1999/70 – Podmienky zamestnávania – Pojem – Podmienky týkajúce sa odmeňovania – Zahrnutie
(smernica Rady 1999/70, príloha, doložka 4 bod 1)
(pozri bod 45)
3.
Sociálna politika – Rámcová dohoda o práci na dobu určitú, ktorú uzavreli ETUC, UNICE a CEEP – Smernica 1999/70 – Zákaz diskriminácie pracovníkov na dobu určitú – Vnútroštátna právna úprava zavádzajúca rozdielne zaobchádzanie v oblasti odmeňovania medzi pracovníkmi zamestnanými na základe zmlúv o dielo na dobu určitú a pracovníkmi zamestnanými na základe pracovných zmlúv na dobu neurčitú – Neexistencia objektívnych dôvodov – Neprípustnosť
(smernica Rady 1999/70, príloha, doložka 4 bod 1)
(pozri body 60 – 63 a výrok)
Výrok
Doložka 4 bod 1 rámcovej dohody o práci na dobu určitú uzavretej 18. marca 1999, ktorá sa nachádza v prílohe smernice Rady 1999/70/ES z 28. júna 1999 o rámcovej dohode o práci na dobu určitú, ktorú uzavreli ETUC, UNICE a CEEP, sa má vykladať v tom zmysle, že bráni uplatneniu vnútroštátnej právnej úpravy, podľa ktorej pracovník na dobu určitú, ktorého zmluva je sa kvalifikuje ako zmluva o dielo, nemá nárok dostávať odmenu rovnocennú tej, ktorá sa vypláca pracovníkovi na dobu neurčitú, z dôvodu, že vykonával svoju prácu v rámci zmluvy na dobu určitú a bol si vedomý toho, že táto zmluva bola určená na uspokojenie stálych a trvalých a potrieb jeho zamestnávateľa.
(
1
)	Ú. v. EÚ C 206, 31.5.2021.